Ek kom terug Adriaan van Dis: Graffiti Boeke
Ek kom terug
Ons sweer saam: Ek gaan haar 'n papierlewe gee, of nog beter: 'n nuwe lewe. 'n Lewe waarin sy weer maklik kan loop, haar lippe rooi maak, wye rokke dra of haar vuurbestande baadjiepakke. Ek wil 'n dansende moeder uitbeeld, 'n vegtende moeder. Die sterk vrou van my jeug.
"Ek kry 'n lewe by," - sy grom tevrede - "maar ek wil wel iets in ruil hê."
"Pille. Jy kry 'n storie, ek 'n pil."
Ná 'n lang lewe van swye en uitsluiting begin 'n moeder skielik met haar seun praat - aarselende ontboesemings oor grensoorskrydende liefde, verraad en drie oorloë. Hy, 'n romanskrywer, mag haar biograaf word, maar daar is 'n voorwaarde: Hy moet haar 'n sagte dood besorg.